Document ID: 31984R0109

Title and Content:
***** ΚΑΝΟΝΙΣΜΟΣ (ΕΟΚ) αριθ. 109/84 ΤΟΥ ΣΥΜΒΟΥΛΙΟΥ της 4ης Ιανουαρίου 1984 που τροποποιεί τον κανονισμό (ΕΟΚ) αριθ. 3061/79 περί του κοινού καθεστώτος εισαγωγής ορισμένων κλωστοϋφαντουργικών προϊόντων καταγωγής Λαϊκής Δημοκρατίας της Κίνας ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113, την πρόταση της Επιτροπής, Εκτιμώντας: ότι η Κοινότητα έχει συνάψει με τη Λαϊκή Δημοκρατία της Κίνας, καλουμένη εφεξής «Κίνα», συμφωνία για το εμπόριο των κλωστοϋφαντουργικών προϊόντων· ότι με τον κανονισμό (ΕΟΚ) αριθ. 3061/79 (1) του Συμβουλίου, όπως τροποποιήθηκε τελευταία από τον κανονισμό (ΕΟΚ) αριθ. 2007/82 (2), καθορίζεται, έως τις 31 Δεκεμβρίου 1983, ιδιαίτερο κοινό καθεστώς εισαγωγής ορισμένων κλωστοϋφαντουργικών προϊόντων καταγωγής Κίνας, σε εφαρμογή της παραπάνω συμφωνίας· ότι λαμβάνουν χώρα συνομιλίες μεταξύ της Κοινότητας και της Κίνας για να ενημερωθεί το κείμενο της συμφωνίας αυτής· ότι στις συνθήκες αυτές πρέπει να παραταθεί το ιδιαίτερο κοινό καθεστώς που καθορίζει ο κανονισμός (ΕΟΚ) αριθ. 3061/79 και να ορισθούν τα ποσοτικά όρια για το έτος 1984, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΟΚ) αριθ. 3061/79 τροποποιείται ως εξής: 1. Στο άρθρο 3, η παράγραφος 1 αντικαθίσταται από το ακόλουθο κείμενο: «1. Η εισαγωγή στην Κοινότητα των κλωστοϋφαντουργικών προϊόντων καταγωγής Κίνας, που αναφέρεται στο παράρτημα IV, τα οποία απεστάλησαν μεταξύ 1 Ιανουαρίου 1980 και 31 Δεκεμβρίου 1984, υπόκειται στους ετήσιους ποσοτικούς περιορισμούς που καθορίζονται στο ίδιο αυτό παράρτημα.» 2. Στο άρθρο 18, το δεύτερο εδάφιο αντικαθίσταται από το ακόλουθο κείμενο: «Εφαρμόζεται μέχρι τις 31 Δεκεμβρίου 1984.» 3. Στο παράρτημα IV προστίθενται οι ποσοτικοί περιορισμοί της περιόδου από 1 Ιανουαρίου μέχρι 31 Δεκεμβρίου 1984 που αναφέρονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την 1η Ιανουαρίου 1984. Εφαρμόζεται μέχρι τις 31 Δεκεμβρίου 1984. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 4 Ιανουαρίου 1984.

Classification Labels:
986
703
36

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 614
1418
3584

EuroVoc IDs (Expanded): 614
1418
3584

Dataset Source: meu

Split: train